Վահագն Վերմիշյան

Վահագն Վանիկի Վերմիշյան (), հայ ճարտարապետ, Ստեփանավան քաղաքի նախկին գլխավոր ճարտարապետ (1989-1991) և Օրյոլի մարզի գլխավոր ճարտարապետ (2014-ից)։ Երևանի քաղաքապետի խորհրդական՝ հասարակական հիմունքներով (2017 հուլիսից-2018)։ Քաղաքաշինության կոմիտեի նախագահ (2019)։

2020 թվականի փետրվարի 5-ին ձերբակալվել է առանձնապես խոշոր չափի կաշառք ստանալու կասկածանքով։ 2020 թվականի փետրվարի 10-ին դատարանը Վերմիշյանի խափանման միջոց է ընտրել կալանավորումը։

Կենսագրություն 
Ծնվել է 1964 թվականի դեկտեմբերի 15-ին Հայկական ԽՍՀ Ստեփանավան քաղաքում։ Ավարտել է Երևանի պոլիտեխնիկական ինստիտուտի ճարտարապետական-շինարարական ֆակուլտետը։

Վերմիշյանի նախագծերից են. «Դոմոդեդովո» միջազգային օդանավակայանի առաջին և երկրորդ տերմինալների վերանորոգումը, Սոչիի ծովային նավահանգիստը իր մերձափնյա ինֆրաստրուկտուրայով, սպորտային բազմաֆունկցիոնալ համալիր Աստրախանում, Երևանի կրկեսը, առևտրի բազմաթիվ կենտրոններ։ Մասնակցել է ԱՄԷ-ում և Սուդանում քաղաքների նախագծերի մշակման աշխատանքներին։

 1987 «Հայպետնախագծի» ճարտարապետ։
 1989-1991 Ստեփանավան քաղաքի գլխավոր ճարտարապետ։
 1996-1995 «Կարալլ» ԲԲԸ գլխավոր տնօրեն, Սանկտ Պետերբուրգ։
 1996-2005 «Պետրոսպեցստրոյ» ԲԲԸ գլխավոր տնօրեն։
 2013-2014 «Ավտոդորպրոեկտ» ընկերության գլխավոր տնօրեն։
 2005 թվականից «ՎԵԿ պրոեկտ» ԲԲԸ գլխավոր տնօրեն։
 2014 թվականից Օրյոլի մարզի գլխավոր ճարտարապետ։
 2019 թվականից Քաղաքաշինության կոմիտեի նախագահն է։

Ծանոթագրություններ 

Ստեփանավան քաղաքում ծնվածներ
1964 ծնունդներ
Դեկտեմբերի 15 ծնունդներ
Հայ ճարտարապետներ
ՀՊՃՀ շրջանավարտներ
Երևանի քաղաքապետի խորհրդականներ